ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића Црног број 44

Место:Обреновац

Број: 105-E.03.01-549197/13-2018

28.12.2018.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1196/2018 (1821/2018) за набавку радова „Интервентна поправка ватросталних конструкција у ванремонтном периоду ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Као доказе о испуњености захтеваног техничког капацитета наручилац је захтевао или техничке карактеристике и податке уз уговоре о куповини, лизингу и закупу или рачуне о набавци или оверен списак алата и опреме.

У наведеном делу, имајући у виду да су већ постављана питања заинтересованих лица у погледу техничког капацитета, потребно је додатно појашњење. Наиме, да ли је потребно доставити, као доказе о испуњености техничког капацитета, или техничке карактеристике и податке уз уговоре о куповини, лизингу и закупу или рачуне односно уговоре о набавци или оверен списак алата и опреме?

Рачуни о набавци односно куповини опреме или уговори о куповини опреме, су једнако релевантан доказ као и техничке карактеристике и подаци из уговора о куповини, па је неопходно појаснити да ће и рачуни бити прихваћени као докази испуњености техничког капацитета.

**OДГOВOР 1:**

За компресоре, цевасте скеле, виљушкар, тракторе, противструјне мешалице, стону машину и покретну скелу потребно је пре свега доставити техничке карактеристике и податке о врсти уређаја (опреме), а уз то и уговор о куповини ИЛИ уговор о лизингу ИЛИ уговор о закупу ИЛИ рачун о набавци.

За осталу опрему доставити оверен списак алата и опреме (изјаву).

**ПИТАЊЕ 2:**

У другој измеењеној конкурсној документацији, у делу којим су одређени додатни услови – технички капацитет, у тачки 4. је потребна корекција. Наиме, наведено је „Цевасте скеле најмање **1000 m2** односно 10800 м', искључиво цеви за цевасту скелу (Ø 48,3 x 3,2 до 4,0)“, иако би требало да буде наведено 3600м', па сматрамо да је потребно кориговати конкурсну документацију у наведеном делу.

**OДГOВOР 2:**

Дошло је до грешке. Треба да стоји “1000 m2 односно 3600 m’“. Наручилац ће у складу са тим изменити конкурсну документацију.

**ПИТАЊЕ 3:**

Као први доказ међу доказима о испуњености техничког капацитета наведен је власнички лист или уговор о закупу или уговор о лизингу. Није јасно на коју се опрему односи овај доказ, па је неопходно исти уклонити из конкурсне документације.

**OДГOВOР 3:**

Дошло је до грешке при куцању, доказ “Власнички лист или уговор о закупу или уговор о лизингу“ у првом реду, пре доказа за торкрет апарат треба избрисати.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца

 КОМИСИЈА